رينيه بندلى موسيقار لبنانى رينيه من مواليد سنه 1948 فى طرابلس, لبنان. فى رصيده أكتر من متين أغنيه, لحن و كتب كتير من أغانى أسره بندلى الفنيه المؤلفه من 12 فرد, غنى و لحن أغانى بالتعاون مع الشاعر الراحل الصحفى جورج يمين. فى تمانينات القرن العشرين ساهم فى وصول بنته الطفله ريمى بندلى للمسارح الدوليه. اشتهر رينيه بندلى بأغنياته الساخره و اللى بتحاكى أيام الحرب الأهليه و أزماتها المعيشيه و اللى دارت فى لبنان بين 1975 و 1990 و منها اغنيه "تنكه تنكه" اللى كتبها الفنان الراحل وسيم طباره و بتعرض واقع أزمه حياتيه كان اللبنانيين فيها بيقفو على محطات البنزين و ابواب المخابز بالطوابير, و غني كمان "دورها دور". عاشت عايله بندلى نجاحات كتيره و غنت احلى اغانى الفتره دى زى "عيلتنا عيله" و "ورده حمره" و "غزالى". أسس شركه "ثرى ار برودكشن" للانتاح الفنى و كانت بتنتج أعمال ريمى, و أسس مع الشاعر بشير الضيقه "بنك الأغانى", اتفرغ آخر خمس سنين فى عمره لتقديم مسرح تربوى للمدارس. اتوفى رينيه فى 28 ديسمبر سنه 2019.